《宿嵩前》
宋代·吕本中

火云如鹏骞，簸翮赴山谷。独含片雨归，故故喧涧竹。

野亭桂空起，入夜鸟争宿。我行亦已殆，况此弛担仆。

倒床不复呼，烂熳听自足。人生浪游世，世网未易触。

好学还山云，终焉宿幽独。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。